*Bilag 1J: Plan for opbygning af sendenettet mv.*

Det er et krav, at ansøgere fremlægger en plan for opbygning af sendenettet, herunder en kanalplan, og fremlægger et overslag over nødvendige investeringer samt relevant dokumentation for finansieringen heraf.

Ansøgere skal i den forbindelse redegøre for følgende:

|  |  |  |
| --- | --- | --- |
| **Plan for opbygning af sendenettet mv. Samtlige felter er obligatoriske!** | | |
| **1.** | **Udkast til kanalplan** | Ansøger skal vedlægge et udkast til kanalplan. Kanalplanen skal frekvensteknisk kunne realiseres og tage højde for bl.a. kravene om regionalisering og dækning.  Se et eksempel på en kanalplan i bilag 5. |
| **2.** | **Redegørelse vedr. dækning** | Ansøger skal redegøre for, hvordan ansøger vi sikre en teoretisk beregnet dækning på mindst 97 pct. af befolkningen beregnet efter den i bilag 2 til bekendtgørelsen angivne beregningsmetode. |
| **3.**  **4.** | **Beskrivelse af distributionsnettets opbygning samt de valgte tekniske løsninger:** | |
| **3.1. Overordnede tekniske løsninger** | Ansøger skal redegøre for de overordnede tekniske løsninger som skal anvendes i distributionsnettet som eksempelvis hovedsendere og hjælpesendere. |
| **3.2. Tekniske karakteristika mv.** | Ansøger skal redegøre for de tekniske karakteristika for hovedsendestationer og hjælpesendere, som skal anvendes for at opnå planlagt demografisk dækning. Dataene skal fremsendes i det format, som angives i bilag 7. |
| **3.3. Transitionsplan** | Ansøger skal redegøre for hvordan ansøger vil sikre overgangen fra den nuværende kanalplan til den nye kanalplan (transitionsplan), inden 4. april 2020, se afsnit 11.4.2. i udbudsmaterialet. Der henvises til bilag 10 (udkast til transitionsplan). |
| **3.4. Eventuel brug af eksterne virksomheder mv.** | Ansøger skal redegøre for eventuel brug af eksterne virksomheder ved etablering, drift og service/fejlretning/vedligeholdelse i distributionsnettet og de øvrige tekniske systemer. |
| **4.** | **Overslag over nødvendige investeringer** | Ansøger skal fremlægge et overslag over de for virksomheden nødvendige investeringer i sendenettet.  Overslaget skal som minimum omfatte følgende poster for både investering i infrastruktur og driftsomkostninger:   * Kontribution * Grænseflade mod program / kanal leverandører * Aggregering / kodning * Transmission DTT * DTT sendenet * CA systemer DTT * Licensomkostninger * Billing DVB-T * Integration mod andre distributionssystemer * Tjenesteplatforme   Ansøger skal vedlægge dokumentation for finansieringen heraf i form af f.eks. erklæring fra bank.  I det tilfælde at ansøgere indgår aftale med underleverandører om opbygning og drift af sendenet mv., skal der vedlægges tilsvarende relevant overslag og dokumentation for finansiering. |

Ovenstående oplysninger og dokumentation skal samles i ét dokument, der vedlægges ansøgningen som bilag 1J.